pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ม็อบมิตซูบิชิยุติ ลูกจ้างเตรียมกลับเข้าทำงาน
วันพุธที่ 31 มกราคม 2561
ม็อบมิตซูบิชิยุติ ลูกจ้างเตรียมกลับเข้าทํางาน
กรมสวัสดิการและคุ้มครองแรงงาน เผย ข้อพิพาทสหภาพ-บริษัทมิตซูบิชิ ชลบุรียุติแล้ว หลังเจรจายาวนาน นายจ้าง ลูกจ้างตกลงกันได้ พร้อมให้ลูกจ้างกว่า 1,400 คนกลับเข้าทํางาน รายงานตัว 31 ม.ค.นี้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีข้อพิพาทแรงงาน บริษัทมิตซูบิชิ อีเล็คทริค คอมซูมเมอร์โปรดักส์ (ประเทศไทย) จํากัด จ.ชลบุรี กับสหภาพแรงงานที่ตกลงกันไม่ได้และมีการเจรจาระหว่างนายจ้าง ลูกจ้างหลายครั้ง ว่า เมื่อวันที่ 29 มกราคม 2561 ที่ผ่านมา พนักงานประนอมข้อพิพาทได้เจรจาร่วมกับทั้ง 2 ฝ่าย จนสามารถตกลงกันได้ โดยข้อตกลงมีรายละเอียด คือ บริษัทตกลงปรับค่าจ้างปี 2561 ในอัตรา 6% โดยแบ่งเป็น 2 ส่วนคือ 40% จาก 6% เป็นอัตราค่าจ้างคงที่ และ 60% จะประเมินจากผลการปฏิบัติงาน มีผลตั้งแต่ 1 เมษายน 2561 จ่ายโบนัสในอัตรา 7.7% บวกเงินพิเศษ 20,000 บาท โดยเงินบวกพิเศษจะจ่ายในวันที่ 2 ก.พ. เงินโบนัสจะจ่ายในวันที่ 9 ก.พ. 2561 ค่าฝีมือตามระดับ เริ่มต้นที่ 400 500 และ 600 บาท รวมทั้งตกลงยกเลิกการหักเงินค่าบํารุงสมาชิกสหภาพแรงงานมีผลตั้งแต่ 1 เม.ย. 2561 และเปลี่ยนแปลงกําหนดเวลาทํางานโดยยกเลิกจากเดิมวันละ 2 กะการทํางาน เป็นวันละ 2 หรือ 3 กะตามความเหมาะสมของบริษัทในการบริหารจัดการ ซึ่งข้อตกลงดังกล่าวมีอายุ 1 ปี นับตั้งแต่ 1 พ.ย.2560 ถึง 31 ต.ค.2561 ทั้งนี้ บริษัทให้พนักงาน รวม 1,400 คน กลับเข้าทํางาน โดยให้เข้ารายงานตัวกับบริษัทในวันที่ 31 มกราคม 2561 นี้
อธิบดีกสร. กล่าวต่อไปว่า จากข้อพิพาทแรงงานดังกล่าวที่นําไปสู่การปิดงานย่อมส่งผลกระทบต่อทั้ง 2 ฝ่าย ลูกจ้างไม่ได้รับค่าจ้าง นายจ้างก็เสียโอกาสทางธุรกิจ จึงอยากฝากความห่วงใยไปยังสถานประกอบกิจการอื่น ๆ ให้ดําเนินธุรกิจเสมือนลูกจ้างเป็นหุ้นส่วนของบริษัทเพื่อป้องกันข้อขัดแย้งระหว่างทั้งสองฝ่าย แต่หากมีความเห็นที่ไม่ตรงกันเกิดขึ้นขอให้ทั้งสองฝ่ายเจรจาพูดคุย ปรึกษาหารือร่วมกันในระบบทวิภาคี ภายใต้หลักสุจริตใจ
รัฐบาลไทย-ข่าวทำเนียบรัฐบาล-แคนาดาชื่นชมไทยจัดการโควิด-19 ได้ดี
วันจันทร์ที่ 17 สิงหาคม 2563
แคนาดาชื่นชมไทยจัดการโควิด-19 ได้ดี
--
#ไทยคู่ฟ้า นายกรัฐมนตรีต้อนรับ นางซาราห์ เทย์เลอร์ เอกอัครราชทูตแคนาดาประจําประเทศไทย ที่เข้าเยี่ยมคารวะในโอกาสเข้ารับหน้าที่ โดยไทยพร้อมส่งเสริมความร่วมมือกับแคนาดาอย่างเต็มที่ ส่วนแคนาดาชื่นชมการบริหารจัดการการแพร่ระบาดของโรคโควิด-19 ในไทย ทําให้สถานการณ์คลี่คลายไปในทิศทางที่ดีขึ้น ซึ่งทั้งสองฝ่ายยินดีร่วมมือกันเพื่อพัฒนาวัคซีนต่อไป
.
นอกจากนี้ ทูตแคนาดายังชื่นชมแถลงการณ์ของนายกรัฐมนตรี เมื่อวันที่ 13 ส.ค.63 ซึ่งทําให้เข้าใจแนวทางการเดินหน้าทํางานของรัฐบาล รวมทั้งจุดยืนของนายกรัฐมนตรีที่ประกาศจะรับฟังความคิดเห็นของคนรุ่นใหม่ และให้ความสําคัญกับเยาวชน ซึ่งเป็นอนาคตของประเทศ เช่นเดียวกับนายจัสติน ทรูโด นายกรัฐมนตรีแคนาดา
อ่านรายละเอียดเพิ่มเติม : https://www.thaigov.go.th/news/contents/details/34189
รัฐบาลไทย-ข่าวทำเนียบรัฐบาล-สถานการณ์ข้าวในตลาดโลกและสหรัฐฯ
วันพฤหัสบดีที่ 23 มีนาคม 2560
สถานการณ์ข้าวในตลาดโลกและสหรัฐฯ
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยข้อมูลจากสํานักงานพาณิชย์  ในต่างประเทศ ณ กรุงวอชิงตัน เกี่ยวกับสถานการณ์ข้าวโลกและข้าวสหรัฐฯ ประจําเดือนกุมภาพันธ์ 2560
โดยกระทรวงเกษตรสหรัฐฯ คาดการณ์ปริมาณการผลิตข้าวโลก ปี 2559/60 อยู่ที่ 480.10 ล้านตัน เพิ่มขึ้นจากปีก่อนหน้าร้อยละ 1.7 ปริมาณสต็อคอยู่ที่ 118 ล้านตัน เพิ่มขึ้นร้อยละ 1.7 และปริมาณการค้าข้าวโลก  อยู่ที่ 41.5 ล้านตัน เพิ่มขึ้นร้อยละ 3.1 โดยคาดการณ์ส่งออกข้าวไทยมายังตลาดโลก ปี 2559/60       อยู่ที่ 10 ล้านตัน ใกล้เคียงกับปีก่อน ซึ่งมีสัดส่วนร้อยละ 24 เป็นลําดับ 2 ของโลกรองจากอินเดีย
สําหรับสถานการณ์ข้าวในสหรัฐฯ กระทรวงเกษตรสหรัฐฯ คาดการณ์ปริมาณการผลิตที่ 11.38 ล้านตัน เพิ่มขึ้นร้อยละ 16 การบริโภคอยู่ที่ 12.3 ล้านตัน เพิ่มขึ้นร้อยละ 11 โดยในปี 2559 สหรัฐฯ นําเข้าข้าวทั้งสิ้น 753,320 ตัน คิดเป็นมูลค่า 654.60 ล้านเหรียญสหรัฐฯ ซึ่งเป็นการนําเข้าข้าวจากไทยเป็นอันดับ 1 จํานวน457,040 ตัน หรือสัดส่วนร้อยละ 60.67 คิดเป็นมูลค่ากว่า 380 ล้านเหรียญสหรัฐฯ
ปลัดกระทรวงพาณิชย์ กล่าวเพิ่มเติมว่า กระทรวงได้ตั้งเป้าปริมาณการส่งออกข้าวไทยในตลาดโลกที่ 10 ล้านตัน โดยในตลาดสหรัฐฯ มีแผนในการขยายและประชาสัมพันธ์ข้าวไทย โดยจะจัดคณะเจรจาขยายตลาด และกระชับความสัมพันธ์ทางการค้า รวมทั้งจัดกิจกรรมประชาสัมพันธ์ภาพลักษณ์ข้าวไทยในเมืองสําคัญอย่างต่อเนื่อง อาทิ ลอสแอนเจลิส นิวยอร์ก ชิคาโก และโตรอนโต นอกจากนั้นในระหว่างวันที่ 28-30 พฤษภาคม 2560 นี้ กระทรวงพาณิชย์ โดยกรมการค้าต่างประเทศ จะมีการจัดงาน Thailand Rice Convention 2017 โดยจะเชิญผู้ประกอบการค้าข้าว และผู้ประกอบการผลิตภัณฑ์และนวัตกรรมข้าวรายใหญ่ในสหรัฐฯ มาร่วมงาน เพื่อกระตุ้นให้เกิดการซื้อขายข้าวไทยด้วยอีกทางหนึ่ง
รัฐบาลไทย-ข่าวทำเนียบรัฐบาล-พม. ยกระดับมาตรการป้องกันโควิด-19 สำหรับเจ้าหน้าที่ ตามมาตรการกระทรวงสาธารณสุข [กระทรวงการพัฒนาสังคมและความมั่นคงของมนุษย์]
วันจันทร์ที่ 30 มีนาคม 2563
พม. ยกระดับมาตรการป้องกันโควิด-19 สําหรับเจ้าหน้าที่ ตามมาตรการกระทรวงสาธารณสุข [กระทรวงการพัฒนาสังคมและความมั่นคงของมนุษย์]
พม. ยกระดับมาตรการป้องกันโควิด-19 สําหรับเจ้าหน้าที่ ตามมาตรการกระทรวงสาธารณสุข
เมื่อวันที่ 29 มี.ค. 63 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ส่งผลกระทบต่อประชาชนในวงกว้างอย่างต่อเนื่อง ทั้งนี้ กระทรวง พม. ได้เพิ่มความเข้มงวดในมาตรการป้องกันการแพร่ระบาดของเชื้อไวรัสโควิด-19 สําหรับกลุ่มบุคลากร เจ้าหน้าที่ปฏิบัติงานของกระทรวง โดยให้ปฎิบัติตามแนวทางมาตรฐานของกระทรวงสาธารณสุขอย่างเคร่งครัด ซึ่งขณะนี้ ได้ขอความร่วมมือให้บุคลากรทุกคนที่มาปฏิบติงานในทุกอาคารของกระทรวง พม. ในพื้นที่สะพานขาว ต้องสวมใส่หน้ากากป้องกัน และงดให้บุคคลภายนอกเข้ามาในอาคารในพื้นที่สะพานขาว ตั้งแต่วันจันทร์ที่ 30 มีนาคม 2563 เป็นต้นไป จนกว่าจะมีการประกาศเปลี่ยนแปลง
นายปรเมธี กล่าวต่อไปว่า สําหรับมาตรการสําหรับบุคลากรที่ปฏิบัติหน้าที่ในอาคารและส่วนราชการอื่นสังกัด พม.ในพื้นที่สะพานขาว ได้ขอให้ถือปฏิบัติโดยเคร่งครัด ดังนี้
1) ให้ทุกส่วนราชการประสานแจ้งบุคคลภายนอกที่มีการติดต่อราชการทราบ เรื่องงดบุคคลภายนอกเข้ามาติดต่อราชการภายในอาคารกระทรวง และส่วนราชการสังกัด พม.ในพื้นที่สะพานขาว หากจําเป็นให้ใช้วิธีการติดต่อสื่อสารผ่านช่องทางอื่นแทน เช่น ไลน์ โทรศัพท์ email เป็นต้น
2) บุคลากรทุกคนที่เข้าอาคารกระทรวง ต้องแสดงบัตรแสดงตนหรือบัตรประจําตัวเจ้าหน้าที่ ต่อเจ้าหน้าที่ที่จุดคัดกรองอุณหภูมิร่างกาย หากไม่มีบัตรดังกล่าว จะไม่อนุญาตให้เข้าอาคารกระทรวงโดยเด็ดขาด
3) กรณีการรับ-ส่งเอกสารขอให้ทุกส่วนราชการแจ้งบุคคลภายนอกรอที่จุดพักรอ (ด้านหน้าป้ายไฟ ศูนย์ 1300) ซึ่งจะทําป้ายวางไว้ให้ทราบ และโทรแจ้งให้บุคลากรที่จะมาติดต่อด้วยลงมารับ-ส่งเอกสารที่จุดดังกล่าว และ
4) ขอให้ทุกส่วนราชการประกาศแจ้งให้บุคลากรในสังกัดทราบถึงมาตรการดังกล่าวโดยทั่วกันและถือปฏิบัติโดยเคร่งครัดเพื่อป้องกันการแพร่ระบาดของเชื้อไวรัสโควิด-19
นายปรเมธี กล่าวเพิ่มเติมว่า นอกจากนี้ ได้มีนโยบายให้บุคลากรของกระทรวง พม. วางแผนการทํางานที่ไม่จําเป็นต้องเดินทางไปสํานักงานทุกวัน เน้นการทํางานที่บ้าน (work from home) และสามารถกําหนดสัดส่วนบุคลากร ได้ตามความเหมาะสม ตามมาตรการป้องกันการแพร่ระบาดของโรคติดเชื้อไวรัสโควิด-19 ของกระทรวงสาธารณสุข "อยู่บ้าน หยุดเชื้อ เพื่อชาติ"
รัฐบาลไทย-ข่าวทำเนียบรัฐบาล-รมช.อุตฯ เยือนเมืองเก่าสุโขทัย ชูหมู่บ้าน CIV กระตุ้นเศรษฐกิจท้องถิ่น
วันเสาร์ที่ 16 ธันวาคม 2560
รมช.อุตฯ เยือนเมืองเก่าสุโขทัย ชูหมู่บ้าน CIV กระตุ้นเศรษฐกิจท้องถิ่น
รมช.อุตฯ เยือนเมืองเก่าสุโขทัย ชูหมู่บ้าน CIV กระตุ้นเศรษฐกิจท้องถิ่น
วันนี้ (16 ธันวาคม 2560) จ.สุโขทัย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เพนท์ลายสังคโลกลงบนเสื้อและอุดหนุนเสื้อตัวดังกล่าว ที่เขียนลอกแบบลายด้วยตัวเอง ณ บ้านปรีดาภิรมย์ และนําคณะฯ เยี่ยมชมการผลิตสินค้าตกแต่งบ้าน ของกลุ่มแกะสลักไม้เมืองเก่า และ ผักปลอดสารพิษ สวนนายกล้วย
ทั้งหมดคือสินค้าที่ผลิตในชุมชนบ้านเมืองเก่า ที่กระทรวงอุตสาหกรรมเข้าไปร่วมส่งเสริมให้เป็น หมู่บ้านอุตสาหกรรมสร้างสรรค์ (Creative Industry Village : CIV) ซึ่งประยุกต์ใช้ทุนทางวัฒนธรรมและภูมิปัญญาท้องถิ่นมาใช้ผลิตสินค้า ณ บ้านเมืองเก่า ต.เมืองเก่า อ.เมือง จ.สุโขทัย
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศกระทรวงศึกษาธิการ เรื่อง กรอบคุณวุฒิอาชีวศึกษาแห่งชาติ พ.ศ. ๒๕๖๒
วันพฤหัสบดีที่ 7 มีนาคม 2562
ราชกิจจานุเบกษา เผยแพร่ประกาศกระทรวงศึกษาธิการ เรื่อง กรอบคุณวุฒิอาชีวศึกษาแห่งชาติ พ.ศ. ๒๕๖๒
ราชกิจจานุเบกษา เมื่อวันที่ ๖ มีนาคม ๒๕๖๒ เผยแพร่ประกาศกระทรวงศึกษาธิการ เรื่อง กรอบคุณวุฒิอาชีวศึกษาแห่งชาติ พ.ศ. ๒๕๖๒ มีผลใช้บังคับตั้งแต่วันประกาศในราชกิจจานุเบกษาเป็นต้นไป
ราชกิจจานุเบกษา เมื่อวันที่ ๖ มีนาคม ๒๕๖๒ เผยแพร่ประกาศกระทรวงศึกษาธิการเรื่อง กรอบคุณวุฒิอาชีวศึกษาแห่งชาติ พ.ศ. ๒๕๖๒มีผลใช้บังคับตั้งแต่วันประกาศในราชกิจจานุเบกษาเป็นต้นไป
เพื่อใช้เป็นแนวทางในการพัฒนาหลักสูตร หรือปรับปรุงหลักสูตรฐานสมรรถนะตามกรอบคุณวุฒิแห่งชาติ มาตรฐานอาชีพ หรือตามความต้องการของสถานประกอบการและตลาดแรงงาน การพัฒนาการจัดการเรียนการสอน การพัฒนาคุณภาพการจัดการอาชีวศึกษา และเพื่อประโยชน์ต่อการรับรองหลักสูตรและคุณวุฒิการศึกษาของผู้สําเร็จการศึกษา ทั้งระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรีสายเทคโนโลยีหรือสายปฏิบัติการ
โดยกําหนดคุณภาพของผู้สําเร็จการศึกษาทุกระดับคุณวุฒิอาชีวศึกษา ประเภทวิชาและสาขาวิชาต้องครอบคลุมอย่างน้อย ๔ ด้าน คือ ๑) ด้านคุณธรรม จริยธรรม และคุณลักษณะที่พึงประสงค์ ๒) ด้านความรู้ ๓) ด้านทักษะ ๔) ด้านความสามารถในการประยุกต์ใช้และความรับผิดชอบ
รายละเอียดเพิ่มเติม
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ไทยพร้อมเป็นศูนย์กลางการค้าการลงทุนแก่เกาหลี เพื่อความเป็นหุ้นส่วนทางเศรษฐกิจที่แน่นแฟ้นและยั่งยืน
วันจันทร์ที่ 2 กันยายน 2562
ไทยพร้อมเป็นศูนย์กลางการค้าการลงทุนแก่เกาหลี เพื่อความเป็นหุ้นส่วนทางเศรษฐกิจที่แน่นแฟ้นและยั่งยืน
ไทยพร้อมเป็นศูนย์กลางการค้าการลงทุนแก่เกาหลี เพื่อความเป็นหุ้นส่วนทางเศรษฐกิจที่แน่นแฟ้นและยั่งยืน
วันนี้ (2 กันยายน 2562) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนายมุน แช อิน ประธานาธิบดีสาธารณรัฐเกาหลี เป็นประธานร่วมและกล่าวปาฐกถาพิเศษในงานสัมมนา Thailand-Korea Business Forum ณ ห้องแกรนด์ บอลรูม โรงแรมอินเตอร์คอนติเนนตัล สรุปสาระสําคัญดังนี้
นายกรัฐมนตรียินดีที่การเยือนไทยครั้งนี้ของประธานาธิบดีสาธารณรัฐเกาหลีได้นํานักธุรกิจชั้นนํากว่า 100 บริษัทร่วมคณะมาด้วย แสดงให้เห็นว่า นักลงทุนจากสาธารณรัฐเกาหลีให้ความสําคัญกับการเป็นหุ้นส่วนเศรษฐกิจและการลงทุนกับไทย
ทั้งนี้ นายกรัฐมนตรีชื่นชมนโยบายมุ่งใต้ใหม่ (New Southern Policy - NSP) ที่มุ่งขยายความร่วมมือด้านต่างๆ มาสู่ภูมิภาคอาเซียน ซึ่ง ไทย ในฐานะสมาชิกอาเซียนและดํารงตําแหน่งประธานในปีนี้ เห็นว่า นโยบายดังกล่าวมีความสําคัญอย่างยิ่งต่อภูมิภาคในการสร้างประโยชน์ร่วมกันในอนาคต โดยเฉพาะด้านเศรษฐกิจ รัฐบาลตระหนักถึงความสําคัญของสาธารณรัฐเกาหลี โดยเฉพาะในด้านการค้า และการลงทุน ด้วยความโดดเด่นด้านเทคโนโลยีและนวัตกรรม นักลงทุนเกาหลีจึงเป็นหนึ่งในนักลงทุนต่างชาติที่สําคัญ และเป็นประเทศเป้าหมายในการสร้างความร่วมมือกับไทยมาโดยตลอด
ภูมิภาคอาเซียนมีอัตราการเติบโตทางเศรษฐกิจสูงอย่างต่อเนื่อง โดยเฉพาะกลุ่ม CLMVT ที่ถือเป็นหัวใจที่แท้จริงของอาเซียน ทั้งในด้านความเชื่อมโยง การเป็นศูนย์กลางการผลิต การค้า การลงทุน และการท่องเที่ยว ซึ่งไทยมีทําเลที่ตั้งอยู่ใจกลางอนุภูมิภาคนี้ สามารถทําหน้าที่เป็นศูนย์กลาง ฐานการลงทุน และเชื่อมต่อไปยังประเทศเพื่อนบ้านในอนุภูมิภาค ภูมิภาค และโลกได้อย่างดีเยี่ยม ทั้งนี้ นายกรัฐมนตรียินดีที่เมื่อวันที่ 29 สิงหาคมที่ผ่านมา สาธารณรัฐเกาหลีได้เข้ามาเป็นหุ้นส่วนเพื่อการพัฒนาอย่างเป็นทางการสะท้อนให้เห็นถึงความสําคัญของความร่วมมือระหว่างกัน
โอกาสนี้ นายกรัฐมนตรียังได้ย้ําถึงความมุ่งมั่นของรัฐบาลในการปฏิรูปเศรษฐกิจ ตามนโยบายไทยแลนด์ 4.0 ที่มุ่งขับเคลื่อนการเติบโตทางเศรษฐกิจด้วยนวัตกรรม โดยรัฐบาลได้พัฒนาโครงการเขตพัฒนาพิเศษภาคตะวันออก (EEC) เพื่อเป็นฐานการลงทุนที่พร้อมสรรพในทุกด้าน รวมทั้งเร่งเดินหน้าพัฒนาทรัพยากรมนุษย์และทักษะแรงงาน เพื่อรองรับการลงทุนในอุตสาหกรรมแห่งอนาคต รวมถึงการลงทุนจากเกาหลีที่จะมาตั้งฐานธุรกิจในไทย ภายใต้นโยบาย NSP โดยนายกรัฐมนตรีเห็นว่าเป็นโอกาสดีของภาคเอกชนทั้งสองประเทศ ด้วยการสนับสนุนจากภาครัฐอย่างเต็มที่ และนายกรัฐมนตรีได้กล่าวเชิญภาคเอกชนสาธารณรัฐเกาหลีเข้ามาเป็นส่วนหนึ่งในการพัฒนา โดยเฉพาะอย่างยิ่งที่ในปีนี้ รัฐบาลไทย โดย BOI ได้ประกาศให้เป็น “ปีแห่งการลงทุน” ด้วย
***************************
รัฐบาลไทย-ข่าวทำเนียบรัฐบาล-ย้ำนายจ้างเมื่อสิ้นสุดการจ้างลูกจ้างเด็กอย่าลืมแจ้ง กสร.
วันศุกร์ที่ 7 กันยายน 2561
ย้ํานายจ้างเมื่อสิ้นสุดการจ้างลูกจ้างเด็กอย่าลืมแจ้ง กสร.
กรมสวัสดิการและคุ้มครองแรงงาน ย้ํานายจ้างที่มีการจ้างเด็กอายุ 15 ถึง 18 ปีเข้าทํางาน
เมื่อสิ้นสุดการจ้างต้องแจ้งพนักงานตรวจแรงงานภายใน 7 วัน ฝ่าฝืนมีความผิด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ. 2541 กําหนดให้นายจ้างที่มีการจ้างเด็กอายุ 15 ถึง 18 ปี เข้าทํางานจะต้องแจ้งการจ้างต่อพนักงานตรวจแรงงานภายใน 15 วัน นับแต่วันที่เด็กเข้าทํางาน
นอกจากนี้กฎหมายดังกล่าวยังกําหนดให้นายจ้างแจ้งการสิ้นสุดการจ้างภายใน 7 วัน นับตั้งแต่ วันที่เด็กออกจากงานด้วย ทั้งนี้นายจ้างสามารถดาวน์โหลดแบบแจ้งการจ้างและสิ้นสุดการจ้างลูกจ้าง ซึ่งเป็นเด็กอายุต่ํากว่า 18 ปี ได้ที่เว็บไซด์ www.labour.go.th
อธิบดีกรมสวัสดิการและคุ้มครองแรงงาน กล่าวเพิ่มเติมว่า จึงขอให้นายจ้างปฏิบัติให้ถูกต้องตามที่กฎหมายกําหนด หากฝ่าฝืนจะมีความผิดโดยมีโทษปรับไม่เกิน 2 หมื่นบาท หากมีข้อสงสัยสามารถสอบถามได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10
สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-ยุทธศาสตร์ชาติ 20 ปี กับการพัฒนาประเทศ
วันพฤหัสบดีที่ 4 ตุลาคม 2561
ยุทธศาสตร์ชาติ 20 ปี กับการพัฒนาประเทศ
พลเอก ประยุทธ์ จันทร์โอชา นายกรัฐมนตรี เน้นย้ําว่า ยุทธศาสตร์ชาติ 20 ปี เป็นเป้าหมายระยะยาวของประเทศ เพื่อนําไปสู่ความมั่นคง มั่งคั่ง ยั่งยืน ตามหลักปรัชญาของเศรษฐกิจพอเพียง
ศุกร์ที่ 5 ต.ค.61
ยุทธศาสตร์ชาติ 20 ปี กับการพัฒนาประเทศ
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เน้นย้ําว่า ยุทธศาสตร์ชาติ 20 ปี เป็นเป้าหมายระยะยาวของประเทศ เพื่อนําไปสู่ความมั่นคง มั่งคั่ง ยั่งยืน ตามหลักปรัชญาของเศรษฐกิจพอเพียง โดยไม่ทิ้งใครไว้ข้างหลัง ครอบคลุมทั้งด้านความมั่นคง การสร้างขีดความสามารถในการแข่งขัน การพัฒนาและเสริมสร้างศักยภาพทรัพยากรมนุษย์ การสร้างโอกาสและความเสมอภาคทางสังคม การสร้างการเติบโตบนคุณภาพชีวิตที่เป็นมิตรต่อสิ่งแวดล้อม และการปรับสมดุลและพัฒนาระบบการบริหารจัดการภาครัฐ โดยจะต้องพัฒนาทุกเรื่องให้ดีขึ้นและจัดลําดับความสําคัญให้เหมาะสมกับสถานการณ์การเงินการคลังของประเทศ พร้อมทั้งอาศัยความร่วมมือร่วมใจของประชาชนทุกคน เพื่อนําพาประเทศให้เจริญก้าวหน้า
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.แนะการช่วยคนจมน้ำ ยึดหลัก “ตะโกน โยน ยื่น” เตือนอย่าอุ้มพาดบ่า
วันอาทิตย์ที่ 13 ตุลาคม 2562
สธ.แนะการช่วยคนจมน้ํา ยึดหลัก “ตะโกน โยน ยื่น” เตือนอย่าอุ้มพาดบ่า
กระทรวงสาธารณสุข เตือนผู้ปกครองดูแลบุตรหลานใกล้ชิด ป้องกันการจมน้ําเสียชีวิตช่วงปิดเทอม แนะยึดหลัก “ตะโกน โยน ยื่น” และช่วยชีวิตที่ถูกต้องโดยการเป่าปากและนวดหัวใจ และนําส่งโรงพยาบาลทุกราย ห้ามจับเด็กอุ้มพาดบ่า/กดท้อง/ห้อยหัว
กระทรวงสาธารณสุข เตือนผู้ปกครองดูแลบุตรหลานใกล้ชิด ป้องกันการจมน้ําเสียชีวิตช่วงปิดเทอม แนะยึดหลัก “ตะโกน โยน ยื่น” และช่วยชีวิตที่ถูกต้องโดยการเป่าปากและนวดหัวใจ และนําส่งโรงพยาบาลทุกราย ห้ามจับเด็กอุ้มพาดบ่า/กดท้อง/ห้อยหัว เพราะน้ําที่ออกมาเป็นน้ําจากกระเพาะอาหาร ไม่ใช่จากปอด จะทําให้ขาดอากาศหายใจนานยิ่งขึ้น
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ในช่วงปิดเทอม มักพบข่าวเด็กจมน้ําบ่อย จากข้อมูลกรมควบคุมโรคปี 2561 มีเด็กอายุต่ํากว่า 15 ปี จมน้ําเสียชีวิต 681 คน เฉพาะเดือนตุลาคม เดือนเดียวเสียชีวิต 64 คน เป็นเด็กชายมากกว่าเด็กหญิง 2 เท่า ส่วนใหญ่อายุ 5-14 และ 5- 9 ปี บางเหตุการณ์มีเสียชีวิตมากกว่า 3 ราย ส่วนใหญ่เกิดจากการเล่นน้ําในแหล่งน้ําธรรมชาติ เช่น สระน้ํา คลอง บ่อน้ํา แม่น้ํา ทะเล หรือพลัด ลื่น ตกน้ํา แม้แต่ภาชนะใส่น้ําในครัวเรือนเช่นถังน้ํา สาเหตุมาจากขาดการดูแลอย่างใกล้ชิด ปล่อยให้เด็กคลาดสายตา หรือเห็นว่าเด็กอยู่ในห่วงยาง การกระโดดลงน้ําลงไปช่วยคนจมน้ํา เล่นน้ํา โดยไม่มีอุปกรณ์ช่วยลอยตัว ที่สําคัญยังพบว่ามีการช่วยเหลือโดยการจับเด็กจมน้ําอุ้มพาดบ่า ซึ่งเป็นวิธีที่ผิดและมีผลทําให้เด็กขาดอากาศหายใจนานยิ่งขึ้น เนื่องจากน้ําที่ถูกกระแทกออกมา เป็นน้ําจากกระเพาะอาหาร ไม่ใช่ออกมาจากปอด ซึ่งน้ําที่ผู้ป่วยอาเจียนออกมาอาจสําลักกลับเข้าปอดได้
“ขอให้ผู้ปกครองช่วยกันดูแลเด็กๆ อย่างใกล้ชิด ไม่ปล่อยให้เด็กเล่นน้ําตามลําพังแม้จะอยู่ในห่วงยาง หรือใส่เสื้อชูชีพ เมื่อพบคนจมน้ํา ไม่ควรกระโดดลงไปช่วย ควรช่วยด้วยวิธี “ตะโกน โยน ยื่น” แต่หากมีความจําเป็นที่จะต้องลงน้ําไปช่วย จะต้องประเมินว่า ตนเองสามารถว่ายน้ําได้แข็งมากพอที่จะแบกอีกคนกลับเข้าฝั่ง และต้องลงน้ําไปพร้อมกับอุปกรณ์ที่ลอยน้ําได้เสมอ เพื่อยื่นให้คนจมน้ําจับ แล้วดึงเข้าฝั่ง โดยต้องไม่ให้ตัวผู้ช่วยเหลือสัมผัสกับตัวผู้ประสบภัย” นายแพทย์สุขุมกล่าว
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า ประชาชนต้องคอยเป็นหูเป็นตาเฝ้าระวังตักเตือนเมื่อเห็นเด็กเล่นน้ํากันตามลําพัง แม้จะอยู่ในห่วงยาง หรือใส่เสื้อชูชีพ เพราะเด็กไม่รู้วิธีใช้ที่ถูกต้อง โดยเฉพาะห่วงยางพลาสติก ปลอกแขนพลาสติก เสื้อชูชีพพลาสติก ไม่ใช้อุปกรณ์ช่วยชีวิต แต่เป็นเพียงของเล่น ไม่มีความแข็งแรง ทนทาน อาจจะรั่วหรือหลุดจากการสวมใส่ ทําให้จมน้ําได้ รวมทั้งร่วมกับชุมชนและหน่วยงานท้องถิ่น ผลักดันให้เกิดทีมผู้ก่อการดี (MERIT MAKER) อย่างน้อยตําบลละ 1 ทีม เพื่อดําเนินการป้องกันการจมน้ําในชุมชน ทั้งการจัดทําป้ายเตือนและมีอุปกรณ์ช่วยคนตกน้ําไว้บริเวณแหล่งน้ํา การสอนให้คนในชุมชนทุกคนรู้จักกฎความปลอดภัยทางน้ํา วิธีการเอาชีวิตรอดในน้ํา วิธีการช่วยคนตกน้ํา และการช่วยฟื้นคืนชีพเบื้องต้น (CPR) เป็นต้น
หากพบคนจมน้ําให้โทรแจ้งที่หมายเลข 1669 หรือหน่วยพยาบาลใกล้เคียงโดยเร็วที่สุด จับคนจมน้ํานอนบนพื้นราบแห้งและแข็ง ตรวจดูว่า คนจมน้ํารู้สึกตัวหรือไม่ ถ้าไม่หายใจ ให้ทําการให้ความช่วยเหลือโดยการเป่าปากและนวดหัวใจ ทั้งนี้ “การเป่าปาก" ยังมีความจําเป็น เพราะผู้ที่จมน้ําหมดสติเนื่องจากขาดอากาศหายใจ จากนั้นนําคนจมน้ําส่งโรงพยาบาลทุกราย ไม่ว่าจะมีอาการหนักเบาเพียงใด
*************************************** 13 ตุลาคม 2562
รัฐบาลไทย-ข่าวทำเนียบรัฐบาล-​เตือนรับมือ‼️ พายุ “โพดุล” สุดสัปดาห์นี้
วันพฤหัสบดีที่ 29 สิงหาคม 2562
​เตือนรับมือ!!️ พายุ “โพดุล” สุดสัปดาห์นี้
..
แจ้งเตือนประชาชนทั่วทุกภาคของประเทศ ให้ระมัดระวังอันตรายจากพายุ “โพดุล”ที่คาดว่าจะส่งผลกระทบกับประเทศไทยในช่วงวันที่ 31 ส.ค. - 1 ก.ย. นี้
หลายพื้นที่จะมีฝนตกหนักถึงหนักมากในระยะนี้ และอาจเกิดน้ําท่วมฉับพลัน น้ําป่าไหลหลาก สิ่งปลูกสร้างได้รับความเสียหาย จึงขอให้ติดตามข่าวสารอย่างใกล้ชิด และปฏิบัติตามคําแนะนําของทางราชการ
สอบถามข้อมูลเพิ่มเติม สายด่วนพยากรณ์อากาศ 1182 หรือขอรับความช่วยเหลือ สายด่วนนิรภัย 1784
รัฐบาลไทย-ข่าวทำเนียบรัฐบาล-รมต. นร. เทวัญ ลงพื้นที่ร่วมกิจกรรมจิตอาสา ทำความสะอาดวัดที่เป็นแหล่งท่องเที่ยวสำคัญ ป้องกันเชื้อไวรัส COVID-19
วันอังคารที่ 17 มีนาคม 2563
รมต. นร. เทวัญ ลงพื้นที่ร่วมกิจกรรมจิตอาสา ทําความสะอาดวัดที่เป็นแหล่งท่องเที่ยวสําคัญ ป้องกันเชื้อไวรัส COVID-19
รมต. นร. เทวัญ ลงพื้นที่ร่วมกิจกรรมจิตอาสา ทําความสะอาดวัดที่เป็นแหล่งท่องเที่ยวสําคัญ ป้องกันเชื้อไวรัส COVID-19
วันนี้ (17 มีนาคม 2563) เวลา 16.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ พล.ต.ชัยวิทย์ ชยาภินันท์ ผู้แทนจากกระทรวงกลาโหม นําคณะจิตอาสาและประชาชนทั่วไป ลงพื้นที่ทํากิจกรรมป้องกันการแพร่การแพร่ระบาดของโรคติดเชื้อไวรัสโคโรนา (COVID-19) ณ วัดวัดสุทัศนเทพวรารามราชวรมหาวิหาร
การลงพื้นที่ครั้งนี้นับเป็นครั้งที่ 4 ตามที่รัฐมนตรีสํานักนายกรัฐมนตรีได้สั่งการให้สํานักงานพระพุทธศาสนาแห่งชาติ ดําเนินการประสานวัดที่เป็นแหล่งท่องเที่ยวสําคัญในพื้นที่กรุงเทพมหานคร ซึ่งที่ผ่านมาได้มีการจัดกิจกรรมไปแล้ว ที่วัดอรุณราชวรารามวามหาวิหาร วัดหงส์รัตนารามราชวรวิหาร และวัดพระเชตุพนวิมลมังคลาราม (วัดโพธิ์) ทั้งนี้ เพื่อสร้างความมั่นใจให้กับพุทธศาสนิกชนและนักท่องเที่ยว โดยคณะจิตอาสาและประชาชนได้ร่วมทําความสะอาดบริเวณรอบวิหาร พระอุโบสถ ราวบันได ตลอดจนการฉีดพ่นยาฆ่าเชื้อทั่วบริเวณวัด โอกาสนี้รัฐมนตรีประจําสํานักนายกรัฐมนตรีได้แจกหน้ากากอนามัยแก่ผู้ปฏิบัติงาน รวมทั้งประชาชนและนักท่องเที่ยวที่เดินทางมายังวัดสุทัศนเทพ วรารามราชวรมหาวิหาร
รัฐมนตรีประจําสํานักนายกรัฐมนตรี กล่าวถึง การจัดเทศกาลสงกรานต์ ซึ่งจะมีพุทธศาสนิกชนเดินทางไปยังวัดต่าง ๆ เป็นจํานวนมาก บางวัดได้แจ้งยกเลิกการจัดงานประเพณีที่มีการชุมนุม และยกเลิกพิธีสรงน้ําพระ เพื่อป้องกันการแพร่ระบาดของเชื้อไวรัส COVID-19 แต่หากพุทธศาสนิกชนอยากเดินทางไปกราบไหว้ สักการะบูชา ก็สามารถทําได้ตามปกติ
รัฐบาลไทย-ข่าวทำเนียบรัฐบาล-พาณิชย์จัดติวเข้มร้านค้าธงฟ้าประชารัฐยกระดับเป็นโชห่วยไฮบริด
วันพฤหัสบดีที่ 26 เมษายน 2561
พาณิชย์จัดติวเข้มร้านค้าธงฟ้าประชารัฐยกระดับเป็นโชห่วยไฮบริด
“พาณิชย์”เดินหน้ายกระดับร้านค้าธงฟ้าประชารัฐเป็นโชห่วยไฮบริด เตรียมจัดโครงการติวเข้มเจ้าของร้าน     3 หมื่นราย ตั้งแต่เดือน พ.ค.-ก.ย.นี้
สอนเทคนิคการทําธุรกิจ การบริหารจัดการร้าน การเงิน และภาษี มั่นใจช่วยสร้างความเข้มแข็งให้กับร้านค้าได้แน่
นายวิชัย โภชนกิจ รองปลัดกระทรวงพาณิชย์ เปิดเผยว่า ได้มอบแนวทางการทํางานให้กับพาณิชย์จังหวัดทั่วประเทศ เพื่อช่วยในการดําเนินการจัดทําโครงการอบรมเชิงปฏิบัติติการยกระดับร้านค้าธงฟ้าประชารัฐสู่การเป็นโชห่วยมืออาชีพ จํานวน 30,000 ราย โดยกระทรวงพาณิชย์มีเป้าหมายที่จะทําการฝึกอบรมเจ้าของร้านหรือผู้แทนร้านค้าธงฟ้าประชารัฐร้านค้าละ 1 คน ตั้งเป้าหมายอบรมทั้งสิ้น 376 รุ่น อบรมรุ่นละ 50-80 คน เพื่อพัฒนาร้านค้าธงฟ้าประชารัฐให้มีความรู้ ความเข้าใจในการทําธุรกิจ และสามารถพัฒนาจนเป็นโช่ห่วยมืออาชีพหรือร้านโชห่วยไฮบริดได้ในอนาคต โดยจะเริ่มดําเนินการระหว่างเดือนพ.ค.-ก.ย.2561
ทั้งนี้ แนวทางการดําเนินการ สํานักงานพาณิชย์จังหวัดในแต่ละพื้นที่จะต้องประสานและติดตามให้เจ้าของร้านค้าธงฟ้าประชารัฐเข้าร่วมรับการฝึกอบรมโดยจะร่วมกับกรมพัฒนาธุรกิจการค้า กรมการค้าภายใน สํานักงานบัญชีคุณภาพ ผู้ประกอบการ ผู้ผลิต ร้านค้าส่ง และภาครัฐและเอกชน ผู้เชี่ยวชาญ และสถาบันการศึกษาในพื้นที่ จัดทําหลักสูตรและจัดหาวิทยากร โดยจะมีการติดตาม เป็นพี่เลี้ยงในการดูแลร้านค้าธงฟ้าประชารัฐไประยะหนึ่ง จนกว่าจะสามารถดําเนินการได้อย่างเข้มแข็ง
“จะจัดฝึกอบรมแบบเข้มข้นเป็นระยะเวลา 5 วัน โดยจะกําหนดหลักสูตรที่เข้มข้นและมีวิทยากรที่เชี่ยวชาญในแต่ละด้านมาให้ความรู้ ทั้งการสอนเทคนิคการทําธุรกิจ การบริหารธุรกิจ การบริหารจัดการร้าน การวางแผนซื้อ-ขาย การบริหารจัดการคลังสินค้า จัดการขนส่งและกระจายสินค้า การบริหารการเงิน การจัดทําบัญชีรับ-จ่ายอย่างง่ายการวางแผนด้านภาษี การเชื่อมโยง รวบรวม และกระจายผลิตภัณฑ์ชุมชนและท้องถิ่น” นายวิชัยกล่าว
นอกจากนี้ กระทรวงฯ จะมีการประสานผู้ประกอบการผลิตภัณฑ์ชุมชน ผู้ผลิตสินค้า ร้านค้าส่งระดับจังหวัด และระดับอําเภอ ให้เข้าร่วมกิจกรรมเพิ่มช่องทางการตลาดในการนําผลิตภัณฑ์ชุมชนเข้ามาจําหน่ายในร้านค้าธงฟ้าประชารัฐ รวมถึงเพิ่มช่องทางในการกระจายสินค้าออกนอกพื้นที่ด้วย
สําหรับการติดตามดูแลร้านค้าธงฟ้าประชารัฐ ได้มอบหมายให้สํานักงานพาณิชย์จังหวัดทําการติดตาม และตรวจสอบการปฏิบัติตามหลักเกณฑ์ เงื่อนไข และกฎกติกาที่ร้านค้าธงฟ้าต้องปฏิบัติตามประกาศของกรมการค้าภายในอย่างใกล้ชิด เพื่อป้องกันไม่ให้มีการกระทําผิดเงื่อนไข โดยหากพบว่าร้านค้าใดมีการปฏิบัติไม่ถูกต้อง ให้ดําเนินมาตรการจากเบาไปหาหนัก ตั้งแต่การตักเตือน จนถึงขั้นถอดออกจากการเข้าร่วมโครงการและยึดคืนเครื่องรูดบัตร
รัฐบาลไทย-ข่าวทำเนียบรัฐบาล-รมว.ยุติธรรม มอบนโยบายการปฏิบัติงานให้กับผู้บัญชาการเรือนจำประธานเขตทั่วประเทศในการปฏิบัติงานเพื่อป้องกันโรคโควิด-19 ในเรือนจำ
วันอังคารที่ 31 มีนาคม 2563
รมว.ยุติธรรม มอบนโยบายการปฏิบัติงานให้กับผู้บัญชาการเรือนจําประธานเขตทั่วประเทศในการปฏิบัติงานเพื่อป้องกันโรคโควิด-19 ในเรือนจํา
กรุงเทพมหานคร นายสมศักดิ์  เทพสุทิน รัฐมนตรีว่าการกระทรวงยุติธรรม เป็นประธานการประชุมทางไกลผ่านจอภาพ (Video Conference) เพื่อถ่ายทอดนโยบายเกี่ยวกับการดูแลผู้ต้องขังในสถานการณ์เกิดโรคระบาด (โควิด-19)
ในวันศุกร์ที่ ๒๗ มีนาคม ๒๕๖๓ เวลา ๑๓.๓๐ น. ณ ห้องประชุมรัฐมนตรีว่าการกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมทางไกลผ่านจอภาพ (Video Conference) เพื่อถ่ายทอดนโยบายเกี่ยวกับการดูแลผู้ต้องขังในสถานการณ์เกิดโรคระบาด (โควิด-19) โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ณรัชต์ เศวตนันทน์ อธิบดีกรมราชทัณฑ์ รองอธิบดีกรมราชทัณฑ์ ผู้บัญชาการเรือนจําประธานเขตจากทั่วประเทศ และผู้เกี่ยวข้อง เข้าร่วมฯ
ในการนี้ รัฐมนตรีว่าการกระทรวงยุติธรรม ได้กล่าวชื่นชมและให้กําลังใจผู้ปฏิบัติงานทุกคน ที่ร่วมแรงร่วมใจกันปฏิบัติหน้าที่ไม่่ให้เชื้อโควิด-19 แพร่กระจายไปสู่นักโทษ และเชื่อมั่นว่าทุกคนทําได้ พร้อมทั้งให้นโยบายหลัก ๓ ประเด็น ได้แก่ ๑) คนในห้ามออก คือ งดการออกไปฝึกอาชีพภายนอกเรือนจํา สําหรับผู้ต้องขังที่ต้องพบแพทย์ให้เป็นเฉพาะกรณีที่จําเป็นเท่านั้น เนื่องจากภายในเรือนจําก็มีแพทย์และพยายาลประจําการอยู่ ๒) คนนอกห้ามเข้า คือ งดการเยี่ยม และงดให้บุคลากรภายนอกเข้ามาสอนในเรือนจํา ๓) คัดกรองผู้ต้องขังใหม่ และผู้ต้องขังที่ออกไปภายนอก และเน้นย้ําให้ทุกเรือนจํา มีการจัดเตรียมห้องเพื่อแยกกักตัวกลุ่มเสี่ยงให้ชัดเจนและเพียงพอต่อจํานวนผู้ต้องขัง ซึ่งในห้องกักตัวนั้นต้องมีการถ่ายเทระบบอากาศที่ดี หมั่นทําความสะอาดให้ถูกสุขลักษณะ
ทั้งนี้ ผู้บัญชาการเรือนจําประธานเขต ยืนยันว่าสามารถปฏิบัติตามนโยบายที่ได้รับมอบหมายได้ และหากมีการติดเชื้อเกิดขึ้น ทุกเรือนจํา ยังได้เตรียมความพร้อมถึงขั้นการทําโรงพยาบาลสนามอีกด้วย
*********************